Silff B42. 
Cyfarwyddiadau MU2-2 – Bingo dillad

Adnoddau:  
Cardiau Bingo.  Cownteri.

Cyfarwyddiadau:
Mae gan y tiwtor restr o’r geiriau sydd ar y cardiau.  

Ysgrifennwch Llinell a Tŷ Llawn ar y bwrdd gwyn os oes angen.

Gofynnwch i’r myfyrwyr ddefnyddio cownteri i farcio’r sgwariau a lenwyd, yn hytrach nag ysgrifennu ar y cardiau.

Mae’r tiwtor yn darllen y rhestr ddillad allan mewn unrhyw drefn.  Gan fod y cerdyn wedi’i lamineiddio, mae’n bosib marcio pa rai sydd wedi’u galw efo dry marker a’i sychu ar ôl y gem.  (Peidiwch â gwneud hyn ar gardiau’r myfyrwyr, achos maen nhw’n mynd yn flêr yn y pen draw)

Bob tro mae myfyriwr yn cael rhywbeth mae’r tiwtor wedi’i alw, mae’n galw’r gair allan.  Mae’n bosib bydd sawl un yn galw allan yr un pryd.  Unwaith bydd myfyriwr yn cael tri mewn rhes (i fyny, i lawr, o gornel i gornel) mae’n galw llinell, yna’n dweud pa eiriau mae o/hi wedi’u cael.  Mae’n werth cael sawl llinell, er mwyn cael pawb i gymryd rhan.  Unwaith mae person wedi cael pob sgwâr wedi’i lenwi, mae’n galw tŷ llawn.

Gwaith ymestynnol
Ar ôl i’r person cyntaf gael tŷ llawn, mae’n bosib rhoi’r rhestr iddo fo / iddi hi a’i fod o/hi’n galw gweddill y geiriau.

